CELEX: 22000D1221(24)
Language: el
Date: 1999-09-24 00:00:00
Title: Απόφαση της Μεικτής Επιτροπής του ΕΟΧ, αριθ. 124/1999, της 24ης Σεπτεμβρίου 1999 για την τροποποίηση του παραρτήματος XXI (Στατιστικές) της συμφωνίας για τον ΕΟΧ

Avis juridique important

|

22000D1221(24)

Απόφαση της Μεικτής Επιτροπής του ΕΟΧ, αριθ. 124/1999, της 24ης Σεπτεμβρίου 1999 για την τροποποίηση του παραρτήματος XXI (Στατιστικές) της συμφωνίας για τον ΕΟΧ  

Επίσημη Εφημερίδα αριθ. L 325 της 21/12/2000 σ. 0043 - 0045

Απόφαση της Μεικτής Επιτροπής του ΕΟΧαριθ. 124/1999της 24ης Σεπτεμβρίου 1999για την τροποποίηση του παραρτήματος XXI (Στατιστικές) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XXI της συμφωνίας τροποποιήθηκε από την απόφαση αριθ. 14/1999 της Μεικτής Επιτροπής του ΕΟΧ, της 29ης Ιανουαρίου 1999(1).(2) Προκειμένου να διατηρηθεί η ομοιογένεια της συμφωνίας στον τομέα των στατιστικών και να διασφαλιστεί η συγκέντρωση και διάδοση αξιόπιστων και συγκρίσιμων στατιστικών δεδομένων για την περιγραφή και την παρακολούθηση όλων των σχετικών οικονομικών, κοινωνικών και περιβαλλοντικών πτυχών του Ευρωπαϊκού Οικονομικού Χώρου, κρίθηκε αναγκαίο να ενσωματωθούν στο παράρτημα XXI της συμφωνίας ορισμένες νομικές πράξεις που θέσπισε η Ευρωπαϊκή Κοινότητα μετά τις τελευταίες τροποποιήσεις του παραρτήματος XXI.(3) Λαμβανομένου υπόψη του αντίστοιχου ειδικού καθεστώτος τους, η Ισλανδία και το Λιχτενστάιν απαλλάσσονται από ορισμένες υποχρεώσεις όσον αφορά τις στατιστικές.(4) Οι παρεκκλίσεις που παραχωρεί η Επιτροπή στα κράτη μέλη στο άρθρο 1 της απόφασης 98/385/ΕΚ της Επιτροπής παρέχονται με την επιφύλαξη, όσον αφορά τις χώρες ΕΖΕΣ, των διαδικασιών που έχουν καθιερωθεί μεταξύ τους βάσει του άρθρου 4 στοιχείο δ) του πρωτοκόλλου αριθ. 1 της συμφωνίας,ΑΠΟΦΑΣΙΖΕΙ:Άρθρο 1Το παράρτημα XI της συμφωνίας τροποποιείται όπως ορίζεται στο παράρτημα της παρούσας απόφασης.Άρθρο 2Τα κείμενα της απόφασης 98/385/ΕΚ της Επιτροπής(2), του κανονισμού (ΕΚ) αριθ. 1687/98 του Συμβουλίου(3), του κανονισμού (ΕΚ) αριθ. 1688/98 του Συμβουλίου(4), του κανονισμού (ΕΚ) αριθ. 1232/98 της Επιτροπής(5) και της απόφασης 98/582/ΕΚ του Συμβουλίου(6) στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.Άρθρο 3Η παρούσα απόφαση αρχίζει να ισχύει στις 25 Σεπτεμβρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 24 Σεπτεμβρίου 1999.Για τη Μεικτή Επιτροπή του ΕΟΧΟ ΠρόεδροςN. v. Liechtenstein(1) ΕΕ L 112 της 11.5.2000, σ. 73.(2) ΕΕ L 174 της 18.6.1998, σ. 1.(3) ΕΕ L 214 της 31.7.1998, σ. 12.(4) ΕΕ L 214 της 31.7.1998, σ. 23.(5) ΕΕ L 177 της 22.6.1998, σ. 1.(6) ΕΕ L 281 της 17.10.1998, σ. 36.ΠΑΡΑΡΤΗΜΑτης απόφασης αριθ. 124/1999 της Μεικτής Επιτροπής του ΕΟΧΤο παράρτημα XXI (Στατιστικές) της συμφωνίας τροποποιείται όπως ορίζεται παρακάτω.Α. ΣΤΑΤΙΣΤΙΚΑ ΣΤΟΙΧΕΙΑ ΓΙΑ ΤΙΣ ΜΕΤΑΦΟΡΕΣ ΚΑΙ ΤΟΝ ΤΟΥΡΙΣΜΟΤο σημείο 7β (οδηγία 95/64/ΕΚ του Συμβουλίου) τροποποιείται ως εξής:i) Πριν από τις προσαρμογές προστίθεται το ακόλουθο κείμενο: ", όπως τροποποιήθηκε από:- 398 D 0385: Απόφαση 98/385/ΕΚ της Επιτροπής, της 13ης Μαΐου 1998 (ΕΕ L 174 της 18.6.1998, σ. 1)."ii) Η προσαρμογή β) διαγράφεται.Β. ΟΙΚΟΝΟΜΙΚΑ ΣΤΑΤΙΣΤΙΚΑ ΣΤΟΙΧΕΙΑΣτο σημείο 19β [κανονισμός (ΕΚ) αριθ. 1749/96 της Επιτροπής] προστίθεται το ακόλουθο κείμενο: ", όπως τροποποιήθηκε από:- 398 R 1687: Κανονισμός (ΕΚ) αριθ. 1687/98 του Συμβουλίου, της 20ής Ιουλίου 1998 (ΕΕ L 214 της 31.7.1998, σ. 12).- 398 R 1688: Κανονισμός (ΕΚ) αριθ. 1688/96 του Συμβουλίου, της 20ής Ιουλίου 1998 (ΕΕ L 214 της 31.7.1998, σ. 23)."Γ. ΟΝΟΜΑΤΟΛΟΓΙΕΣΣτο σημείο 20β [κανονισμός (ΕΚ) αριθ. 3696/93] πριν από την προσαρμογή προστίθεται το ακόλουθο κείμενο: ", όπως τροποποιήθηκε από:- 398 R 1232: Κανονισμός (ΕΚ) αριθ. 1232/98 της Επιτροπής, της 17ης Ιουνίου 1998 (ΕΕ L 177 της 22.6.1998, σ. 1)."Δ. ΓΕΩΡΓΙΚΑ ΣΤΑΤΙΣΤΙΚΑ ΣΤΟΙΧΕΙΑΣτο σημείο 22 (απόφαση 97/80/ΕΚ της Επιτροπής) πριν από την προσαρμογή προστίθεται το ακόλουθο κείμενο : ", όπως τροποποιήθηκε από:- 398 D 0582: Απόφαση 98/582/ΕΚ του Συμβουλίου, της 6ης Οκτωβρίου 1998 (ΕΕ L 281 της 17.10.1998, σ. 36)."